Η εμπλοκή του με όλα τα είδη της δημοτικής μας μουσικής παράδοσης τον ωθεί να ασχοληθεί ιδιαίτερα με την έρευνα και την ιστορία του κλέφτικου δημοτικού τραγουδιού από τα βυζαντινά χρόνια μέχρι και τα χρόνια της Εθνικής Παλιγγενεσίας. Συνεχίζει να υπηρετεί αταλάντευτα το δημοτικό τραγούδι τόσο ως ερμηνευτής όσο και ως ερευνητής της διαχρονικής δημοτικής μας παράδοσης.